Zaube
Šis raksts ir par apdzīvotu vietu. Par upi skatīt rakstu Zaube (upe). Zaube, līdz 1926. gadam Jaunpils, ir apdzīvota vieta Cēsu novada Zaubes pagastā, pagasta centrs. Izvietojusies pie autoceļa P32 Dzirnavupes krastā 41 km no novada centra Cēsīm un 90 km no Rīgas. Zaubē atrodas pagasta pārvalde, pamatskola, bibliotēka, Zaubes Svētā Nikolaja pareizticīgo baznīca un Zaubes luterāņu baznīca.